Arxitektorlar Marsda quriladigan megapolis rejasini taqdim etdi

Arxitektura inshootlari bilan shug‘ullanuvchi ABIBOO studiyasi Marsdagi birinchi shaharning rejasini taqdim etdi. Megapolis maketining videosini kompaniya o‘zining saytiga joylashtirgan, deb yozadi “Korrespondent.net”.

Nyuva nomini olgan shaharni Marsda 2054-yildan 2100-yilga qadar qurish rejalashtirilgan. U Tempa Mensa tog‘i yaqinida joylashadi. Mahalliy aholi uylari keskin qiyalikka ega qoyaga quriladi. Bu ularni radiatsiya va to‘g‘ridan to‘g‘ri tushuvchi quyosh nurlaridan himoyalaydi.

Mars shahri lift bilan birlashtirilgan makrobinolardan quriladi. Shuningdek, megapolisda poyezdlar va avtobuslardan iborat transport tizimini yo‘lga qo‘yish reja qilingan.
Omborlar Mese deb nomlanuvchi jarlik yoqasiga quriladi, chunki u yerga quyosh nurlari to‘g‘ridan to‘g‘ri tushadi. Shahar tumanlari yaqinidagi Vodiydan hayvonlar fermasi o‘rin oladi.

Odamlar u yerda go‘shtni ancha kam iste’mol qilishi taxmin qilinmoqda.
Marsdagi shahar aholisi uchun qoya osti madaniy hordiq chiqarish maskaniga aylanadi. Bundan tashqari, Mars Yer bilan bog‘lanadi: har 26 oyda 300 ming dollarga (chipta narxi) odamlar ortga qaytishi mumkin.
 Marsdagi uylar qanday ko‘rinishga ega bo‘ladi? (foto)
Avvalroq Ilon Mask birinchi kolonistlar Marsda qanday yashashini so‘zlab bergandi.